wickkiey/tamil-wikipedia-markdown huggingface dataset:
# அக்கா சுபலட்சுமி

**அக்கா சுபலெட்சுமி** (1886 - 1969) என்பவர் தமிழகத்தைச் சேர்ந்த பெண்ணுரிமைப் போராளிகளுள் ஒருவர்.  

## இளமையும் கல்வியும்
இவர் திருவாரூர் மாவட்டம் ரிஷியூரில் 1886 ஆம் ஆண்டு சுப்பிரமணிய அய்யருக்கும் விசாலாட்சி அம்மையாருக்கும் மகளாகப் பிறந்தார். சுபலட்சுமிக்கு 11 வயதாகும் பொழுது 15 வயது சிறுவன் ஒருவனை மணமுடித்து வைத்தனர் பெற்றோர்கள். மூன்று மாதங்களில் அச்சிறுவன் மரணமடைய பல துயரங்கள் அடைந்தார். தந்தையின் முயற்சியால் படிப்பைத் தொடர்ந்ததுடன் 1905 ஆம் ஆண்டு மெட்ரிகுலேசன் தேர்வில் மாநில அளவில் மூன்றாம் இடம் பெற்றார். 1908 ஆம் ஆண்டு சென்னை மாநிலக் கல்லூரியில் சேர்ந்து இளங்கலைப் பட்டதாரியானார்.  

## மருத்துவப் பணிகள்
1912 ஆம் ஆண்டு இளம் விதவைகளுக்கு கல்வியும், மறுவாழ்வும் அளிக்கக்கூடிய 'ஸ்ரீ சாரதா ஐக்கிய சங்கம்' என்ற அமைப்பைத் தொடங்கினார். இந்தியாவின் முதல் பெண் மருத்துவர் டாக்டர் முத்துலட்சுமி ரெட்டி இந்த ஆசிரமத்தின் ஆஸ்தான மருத்துவராகச் சேவையாற்றினார். இதனால் பல விதவைகள் பலனடைந்தனர்.  
1922 ஆம் ஆண்டு இந்த அமைப்பிற்காக அப்போதைய அரசு 2 இலட்சம் செலவில் கட்டடம் கட்டிக் கொடுத்தது. இந்தக் கட்டடத்தில் அப்போதைய சென்னை மாகாண கவர்னராக இருந்த வெலிங்டன் பிரபுவின் மனைவி லேடி வெலிங்டன் பெயரைக் கொண்டு பள்ளி ஒன்றைத் தொடங்கினார்.  

## மறைவு
ஆங்கில அரசு இவரது சேவையினைப் பாராட்டி 'கேசரி ஹிந்து' என்ற பட்டத்தை வழங்கி கௌரவித்தது. 1969 ஆம் ஆண்டு தமது 82-ஆவது வயதில் மறைந்தார்.
# து. செல்வராஜ்


## அரசியல்
இவர் இந்திய தேசிய காங்கிரசு கட்சியின் துணைத் தலைவராக 1990 முதல் 1997 வரை இருந்துள்ளார். பின்னர் ஜி. கே. மூப்பனார் தலைமையில் தமிழ் மாநில காங்கிரஸில் இணைந்தார். 2006 ஆம் ஆண்டு ஸ்ரீ வைகுண்டம் தொகுதியின் தமிழ்நாடு சட்டமன்ற உறுப்பினராகத் தேர்ந்தெடுக்கப்பட்டார்.  

## சொந்த வாழ்க்கை
செல்வராஜ் தூத்துக்குடி மாவட்டத்தில் உள்ள மாறாந்தலை கிராமத்தில் பிறந்தார். ஊர்வசி என்பது சலவைக் கட்டி நிறுவனம் மற்றும் பொழுதுபோக்கு பூங்காவான குயின்ஸ்லேண்ட் நிறுவனத்தின் நிறுவனராவார். இவர் மாரடைப்பு காரணமாக ஜூலை 5, 2009 ஆம் நாள் காலமானார். இவருக்கு அப்பொழுது வயது 58. இவருக்கு அமிர்தராஜ் மற்றும் ஆனந்தராஜ் என்ற இரண்டு மகன்களும் ராஜ பிரியா என்ற மகளும் உள்ளனர். இவரது மகனான ஊர்வசி அமிர்தராஜ் கிங்ஸ் பொறியியல் கல்லூரியை நிர்வாகம் செய்துவருகிறார்.
# வீரமும் வெட்சித்திணையும்


வெட்சித்திணை புறத்திணைகளில் ஒன்றாகும்.புறத்திணைகள் பண்டைய தமிழர்களின் வீர நிலையை எடுத்து இயம்புகின்றன.வெட்சித்திணையாவது பகைவருடைய ஆநிரையைக் கவர்தல்;இதற்கு வெட்சி மரத்தின் செந்நிறமான பூவையேனும், மாலையேனும் சூடுதல் மரபாகும்.ஒரு அரசன் தன் பகை அரசனோடு போர் செய்ய எண்ணி அப்பகைவனது நாட்டில் உள்ள பசுக்கூட்டங்களைக் கவர்ந்து வரச் செய்தல் ஆகும்.  
## வெட்சித்திணையின் வகைகள்
வெட்சித்திணை இரண்டு வகைகளாகப் பிரிக்கப்பட்டுள்ளன.1.மன்னுறு தொழில் 2.தன்னுறு தொழில்  
### மன்னுறு தொழில்
அரசன் ஏவலால் அவன் வீரர்கள் பகைவரது ஆநிரையைக் கவர்தல்  
### தன்னுறு தொழில்
அரசனால் ஏவப்படாமல் வீரர் தாமே சென்று பகைவரது நிரையைக் கவர்தல்.  
## வெட்சித் துறைகள்
வெட்சித் துறைகள் பத்தொன்பது வகைப்படும்.  
### வெட்சி அரவம்
### விரிச்சி
### செலவு
### வேய்
### புறத்திறை
### ஊர்க்கொலை
### ஆல்கோள்
### பூசல்
### மாற்று
### சுரத்துய்த்தல்
### தலைத்தோற்றம்
### பாதீடு
### உண்டாட்டு
### கொடை
### புலனறிச் சிறப்பு
### பிள்ளை வழக்கு
### துடிநிலை
### கொற்றவை நிலை
### வெறியாட்டு
## முடிவுரை
வெட்சித் திணை பகைவர் நாட்டின் ஆநிரையைக் கவர்ந்து வந்த வீரர்களின் வீரத்தையும் அவர்களின் வெற்றியின் விளைவாக ஏற்படும் மகிழ்ச்சியினையும் வெளிப்படுத்துகின்றது.புறப்பொருள் வெண்பாமாலையி்ல் மேற்கூறிய கருத்துகள் விரிவாகப் பேசப்படுகின்றன.  
## மேற்கோள்:
1.http://www.tamilvu.org/courses/degree/d021/d0213/html/d0213113.htm
# கொடிசம்பங்கி



**கொடி சம்பங்கி** என்பது அபோசினேசியே குடும்பத்தைச் சேர்ந்த ஒரு பூக்கும் தாவரம் ஆகும். இதன் பூர்வீகம் சீனா மற்றும் இந்தோசீனா.  
கொடி வகையைச் சார்ந்தது. கொடி இரண்டு மீட்டர் முதல் ஐந்து மீட்டர் உயரம் வரை கூட வளரும். விதை அல்லது பதியன் மூலமாக செடிகளைப் பெறலாம். வளமான மண்ணும், நல்ல சூரியவெளிச்சமும் உள்ள இடங்களில் நன்றாக செழித்து வளரும்.  

## இலைகளின் அமைப்பு
இதய வடிவிலான இலைகளையும், கூர்மையான இலை நுனியையும் உடையது. எதிர் எதிரே இரண்டு இலைகளை உடையது. இலை நான்கு முதல் ஏழரை சென்டிமீட்டர் அகலமும் ஆறு முதல் பதினொன்று சென்டிமீட்டர் நீளமும் கொண்டது. இலைகளின் நரம்பினை காணமுடியும்.  

## பூக்கள்
கொத்துகளாய் மலரும். ஒரு கொத்தில் பத்திலிருந்து இருபது பூக்கள் வரை மலரும். மலரும்போது பச்சை நிறத்தில் இருக்கும் இப்பூக்கள் ஓரிரு நாட்களில் மஞ்சள் நிறத்தினை அடைந்துவிடும். அதிக நறுமணம் கொண்டவை. ஐந்து இதழ்களை உடையது.  

## பருவம்
மார்ச் முதல் மே வரையிலும் சில சமயங்களில் சூலை முதல் அக்டோபர் வரையும் மலரும்.  

## பயன்கள்
பசும்நிறம் கொண்ட சம்பங்கி பழத்தின் உள்ளே தட்டையான விதைகள் நிரம்பியிருக்கும். பூக்களை கூந்தலில் சூடிக்கொள்வர். கொடியானது கயிற்றைப்போல உறுதியானது. மருத்துவ குணநலன்களைக் கொண்டது .
# பன்னாட்டு வணிக நிறுவனம்

**பன்னாட்டு வணிக நிறுவனம்** (*International business company*) என்பது பல நாடுகளில் இயங்கி வரும் நிறுமங்கள் ஆகும்.எந்த நாட்டில் அது உருவாக்கப்பட்டதோ அதைவிட கூடுதலாகப் பல நாடுகளில் கூட்டுறுவாக்கப்படுவதாகும்.உலக அளவில் “பலமிக்கவன்” அல்லது “உலக வியாபாரம்” எனப்படும்.ஒரு நாட்டில் வியாபாரத்தை தொடங்கி இரண்டு (அ) அதற்கு மேற்பட்ட நாடுகளில் கூட்டுறுவாக்கப்பட்டு மேலாண்மை செய்யப்படும் நிறுமம், பன்னாட்டு நிறுமம் ஆகும்.  

## சிறப்பியல்புகள்
ஒரே சமயத்தில் பல நாடுகளில் செயல்படும். உலகளவில் பெரிய அளவில் செயல்படும். அந்தந்த நாடுகளிலுள்ள கச்சாப்பொருள், பணியாட்கள் மற்றும் சந்தையைப் பயன்படுத்திக் கொண்டு போக்குவரத்து செலவு குறைக்கப்படும்.  

## பிற செய்திகள்
உலக அளவில் 500 முதல் 700 பன்னாட்டு நிறுமங்கள் உள்ளன. இதில் சரிபாதி அமெரிக்காவிலும் மீதி வெளியிலும் காணப்படுகின்றன. இவை அயல்நாட்டு முதலீட்டை நேரடியாக கொண்டுள்ளன. வளரும் நாடுகளில் வேலைவாய்ப்பை உருவாக்குகின்றன. வளரும் நாடுகள் இயற்கை வளங்களைப் பயன்படுத்த உதவுகின்றன.  

## உதாரணங்கள்

- யூனி லீவர் லிமிடெட்-பிரித்தானிய நிறுமம்.
- யூனியன் கார்பைடு-அமெரிக்க நிறுமம்.
- இன்டர் நேஷனல் பிசினஸ் மெசின்-அமெரிக்க நிறுமம்.
- கோகோ கோலா கழகம்-அமெரிக்க நிறுமம்
- பிலிப்ஸ்-டச்சு நிறுமம்.
# கரூர் பாலமலை முருகன் கோயில்



**பாலமலை முருகன் கோயில்** இந்தியாவில் உள்ள தமிழ்நாடு மாநிலத்தில் கரூர் மாவட்டத்தின் அரவக்குறிச்சி வட்டாரத்தில் ஒரு பகுதியாக உள்ள க.பரமத்தி ஒன்றியத்தில் பவித்திரம் ஊராட்சிக்குட்பட்ட பாலமலையில் அமைந்துள்ளது. இக்கோவில் கரூர் மாவட்டத்தில் உள்ள பழம்பெரும் முருகன் கோயில்களில் ஒன்றாகும்.  

## அமைவிடம்
இக்கோவில் கரூர் நகரிலிருந்து கோவை செல்லும் தேசிய நெடுஞ்சாலையில் 11 கிலோமீட்டர் தொலைவில் அமைந்துள்ளது.  

## தல வரலாறு
இந்திரன் இக்கோவிலின் இறைவனை வழிபட்டு விமோசனம் பெற்ற தலம் ஆகும்.  

## கோயிலின் அமைவு
இக்கோயிலில் உள்ள இறைவன் கிழக்கு நோக்கி அமைந்துள்ளார். பெரிய குன்றின் மீது கோயில் அமைந்துள்ளது. சுமார் 40 படிகள் கடந்து சென்றால் இடதுபுறம் இடும்பன் சிலை உள்ளது. பின் சிவன் காட்சியளிக்கிறார். அதன் பின் வினாயகரையும் புற்றுக்கண்ணையும் வணங்கி தலக்கடவுளான முருகப்பெருமானை வணங்கும் வகையில் அமைக்கப்பட்டுள்ளது.  

## தல விருட்சம்
இக்கோவிலின் தலவிருட்சம் வில்வம் ஆகும்.
# ஷாநகர்


**சாநகர்** இந்தியா, தமிழ்நாடு, கரூர் மாவட்டம், பள்ளபட்டி பேரூராட்சியில் உள்ள முக்கியமான பகுதி ஆகும். பள்ளபட்டியின் குறிப்பிடத்தகுந்த இடங்களில் ஷாநகரும் ஒன்றாகும்.  

## அமைவிடம்
கரூரிலிருந்து சுமார் 37 கி.மீ தொலைவில் பள்ளபட்டி அமைந்துள்ளது. திண்டுக்கல்லுக்கும், கரூருக்கும் இடையே உள்ள ஊர்களில் பள்ளபட்டி குறிப்பிடத்தகுந்த ஊராகும். மேலும் பள்ளபட்டி நெடுஞ்சாலை 47க்கு மிக அருகாமையில் அமைந்துள்ளது.  

## நகர் உருவாக்கம்

ஷாநகர் ஆனது பள்ளபட்டியின் கிழக்கு விரிவாக்கப் பகுதியாகும். திண்டுக்கல் சாலையில் இப்பகுதி அமைந்துள்ளதால் மிகக்குறுகிய காலத்திலேயே இப்பகுதி முக்கியத்துவம் வாய்ந்த பகுதியாக உருவெடுத்தது.  

## மக்கள் தொகை
பள்ளபட்டியில் 30,624 மக்கள் வசிக்கின்றனர்..  

## சிறப்பம்சங்கள்
ஷாநகரிலிருந்து தமிழகத்தின் எந்த ஊருக்கு வேண்டுமானாலும் மக்கள் செல்லும் வகையில் பேருந்து வசதி உள்ளது.  

## வங்கிகள்
இப்பகுதியில் நான்கு தேசிய வங்கிகளின் கிளைகள் உள்ளன.  
- பேங்க் ஆப் இந்தியா
- இந்தியன் வங்கி
- இந்தியன் ஓவர்சீஸ் வங்கி
- கனரா வங்கி

## துணைமின் நிலையம்
1962 ஆம் ஆண்டு தொடங்கப்பட்ட துணைமின் நிலையம் ஒன்று பள்ளபட்டியில் உள்ளது. இது இப்பகுதி மக்களுக்கு மின் இணைப்பைக் கொடுக்கப் பயன்படுத்தப்படுகிறது.  

## கல்வி நிலையங்கள்
இப்பகுதியில் இரண்டு கல்வி நிறுவனங்கள் உள்ளன  

1. பள்ளபட்டி மேல்நிலைப் பள்ளி ( இப்பள்ளியானது 1955ல் தொடங்கப்பட்ட பள்ளியாகும் )

1. கிரஸெண்ட் மெட்ரிக் மேல்நிலைப் பள்ளி
# புகழிமலை முருகன் கோயில்



**புகழிமலை முருகன் கோயில்** இந்தியாவிலுள்ள தமிழ்நாட்டில் கரூர் மாவட்டம், வேலாயுதம்பாளையத்தில் அமைந்துள்ளது. இக்கோயிலின் முதன்மைக் கடவுள் முருகன் ஆவார். காவேரி ஆற்றங்கரையின் தென் பகுதியில் உள்ள ஆறு கிராமங்களுக்குச் சொந்தமானதாக இருந்ததால் புகழிமலை, ஆறுநாட்டார் மலை என்ற சிறப்பினைப் பெற்றதாகக் கருதப்படுகிறது. கரூரிலிருந்து 16 கி.மீ. தொலைவிலுள்ள புகழூரிலிருந்து 4 கி.மீ. தொலைவில் 315 படிக்கட்டுகள் கொண்ட மலை மீது அமைந்துள்ளது.  

## திறக்கும் நேரம்
- காலை 9.00 மணி முதல் 12.00 மணி வரை
- மாலை 5.00 மணி முதல் இரவு 7.00 மணி வரை

## பூசை காலங்கள்
இரண்டு கால பூசைகள் நடைபெற்று வருகின்றன.  
1. உச்சி காலம் 12 மணி
1. சாயரட்சை 6 மணி

## திருவிழா
வைகாசி விசாகம், ஆனி மூலம், திருக் கார்த்திகை தீபத் திருவிழா, கந்த சஷ்டி, பங்குனி உத்திரம் ஆகியவை கொண்டாடப்படுகின்றன. தைப்பூச திருத்தேர் திருவிழா நடைபெறுகிறது.
# கே. பி. எஸ். மணி



**கே.பி.எஸ். மணி**' என அறியப்படும் **கதிர்வேல் பால சுப்பிரமணி** (22 பெப்ரவரி 1922 - 16 மார்ச் 1990) என்பவர் மேனாள் ராணுவ வீரர், சமூக சீர்திருத்தவாதி மற்றும் இந்திய அரசியல்வாதியுமாவார். இவர் தமிழ்நாட்டின் மேனாள் சட்டமன்ற உறுப்பினரும், ம்மகளவை உறுப்பினரும் ஆவார். 1957 தேர்தலில் இந்திய தேசிய காங்கிரஸ் வேட்பாளராகவும்,1967 தேர்தலில் சுயேட்சை வேட்பாளராகவும் சீர்காழி தொகுதியில் இருந்து தமிழ்நாடு சட்டமன்ற உறுப்பினராகத் தேர்ந்தெடுக்கப்பட்டார். அவர் 1957 தேர்தலில் காங்கிரஸ் கட்சியில் இருந்த சி. முத்தையா பிள்ளையைப் போல இரண்டு சட்டமன்ற தொகுதிகளில் வெற்றிபெற்ற ஒருவராகவும் இருந்தவர்.  

தமிழ்நாட்டிலிருந்து தேர்ந்தெடுக்கப்பட்ட நாடாளுமன்ற உறுப்பினராகவும் பணியாற்றினார். 1980 ஆம் ஆண்டு தேர்தலில் பெரம்பலூர் தொகுதியிலிருந்து இந்திய தேசிய காங்கிரஸ் வேட்பாளராக போட்டியிட்டு நாடாளுமன்ற உறுப்பினராக லோக் சபாவுக்குத் தேர்ந்தெடுக்கப்பட்டார்.  

## பிறப்பும், தொழிலும்
கே. பி. எஸ். மணி பிரித்தானிய இந்தியாவின், சென்னை மாகாணம் சீர்காழியில் பிறந்தார். ஊழியக்காரன் தோப்பு நகராட்சி தொடக்கப் பள்ளியில் துவக்கக் கல்வி கற்றார். சீர்காழி எல். எம். சி. பள்ளியில் உயர்நிலைக் கல்வியை முடித்ததும், இராணுவத்தில் இணைந்தார். இரண்டாம் உலகப் போரில் பிரித்தானிய இந்திய இராணுவத்தில் பணியாற்றிய சமயத்தில், இவர் இறந்துவிட்டதாகக் குடும்பத்தினருக்குத் தகவல் தெரிவிக்கப்பட்டது. ஆனால் 1946இல் கே. பி. எஸ். மணி வீட்டுக்கு திருபினார்.  

## சமுதாயப் பணிகள்
இராணுவத்தில் இருந்து திரும்பிய இவர் உள்ளூரில் நிலவிய சாதிய, பண்ணையார் ஆதிக்கம் போன்றவற்றிற்கு எதிராக செயல்படத் தொடங்கினார். விவசாயத் தொழிலாளர்களின் உரிமைப் போரட்டங்களினால் 1947இல் இருந்து 1967 வரை 4 முறை சிறை சென்றார். பட்டியல் சாதியினர் பிணத்தை எடுத்துச்செல்லும்போது யாரேனும் வழிமறித்தால், பிணத்தை அதே இடத்தில் எரிப்பேன் என கே. பி. எஸ். மணி சொன்னதால், எடமணலில் தடுத்தவர்களே பிணத்தைப் புதைக்க வழிவிட்டனர். ஏழைகளின் கல்விக்காக ஏழை மாணவர்கள் தங்கிப் படிப்பதற்காக சீர்காழியில் 1947 இல் ‘சாதுவர் ஏழை மாணவர் இல்லம்’ தொடங்கினார். மேலும் 1976 வரை கிட்டத்தட்ட 20 ஆண்டுகள் வாக்ரிகளின் மேம்பாட்டுக்காக ‘நரிக்குறவர் மாணவர் விடுதி’ நடத்தினார்.  

## அரசியலில்
1950களில் அம்பேத்கரின் ‘ஷெட்யூல்ட் காஸ்ட் ஃபெடரேஷனில்’ இணைந்த கே. பி. எஸ். மணி தஞ்சையில் தீண்டாமை ஒழிப்பு, சாதிய வன்முறை சம்பவங்களுக்கு எதிராக முழு வீச்சில் செயல்பட்டார். இதனால் ந. சிவராஜ் இவரைத் தமிழகத்தின் இணைச் செயலாளராக நியமித்தார்.  

1952-ம் ஆண்டு ஃபெடரேஷன் சார்பில் மயிலாடுதுறை தொகுதியில் போட்டியிட்ட கே. பி. எஸ். மணி தோல்வியடைந்தார். 1957இல் குடியரசுக் கட்சி சார்பில் சுயேச்சையாக சீர்காழி தொகுதியில் போட்டியிட்டு வெற்றிபெற்றார். பின்னர் இந்திய தேசிய காங்கிரசில் இணைந்த இவர், 1967 தேர்தலில் சீர்காழி தொகுதியில் இருந்து மீண்டும் வெற்றிபெற்றார்.  

1980 ஆம் ஆண்டு தேர்தலில் பெரம்பலூர் தொகுதியிலிருந்து இந்திய தேசிய காங்கிரஸ் வேட்பாளராக போட்டியிட்டு நாடாளுமன்ற உறுப்பினராக லோக் சபாவுக்குத் தேர்ந்தெடுக்கப்பட்டார். இவர் தன்னை எதிர்த்துப் போட்டியிட்ட அதிமுக வேட்பாளர் தங்கராஜை 99,172 வாக்குகள் வித்தியாசத்தில் தோற்கடித்தார்.
# டி. டி. டானியல்

**டி. டி. டானியல்** (D. D. Daniel) ஓர் இந்திய அரசியல்வாதியும் முன்னாள் சட்ட மன்ற உறுப்பினரும் ஆவார். 1954ஆம் ஆண்டு கன்னியாகுமரி மாவட்டம் குளச்சல் சட்டமன்றத் தொகுதி<nowiki/>யிலிருந்து  இந்திய தேசிய காங்கிரசு கட்சி சார்பாக போட்டியிட்டு திருவாங்கூர்-கொச்சி சட்ட மன்ற உறுப்பினராகத் தேர்ந்தெடுக்கப்பட்டார்.  இத்தேர்தல் கன்னியாகுமரி மாவட்டத்தைதமிழ்நாட்டுடன் சேர்த்த பிறகு நடைபெற்ற முதல் தேர்தல் ஆகும்.
# கிறிஸ்தவ இடவிளக்கயியல்


**கிறிஸ்துவர் நிலப்பகுதி** என்பது ஒரு கிறிஸ்துவ எழுத்தாளர் எழுதிய அறிவியல் புவியியலின் ஆரம்ப கால கட்டுரைகளில் ஒன்றாகும். இது முதலில் கோஸ்மாஸ் இண்டிகோபஸ்டஸ் எழுதிய ஐந்து பாகங்களாக வெளிவந்து பின்னர் கி.மு 550 வரையில் பத்து பன்னிரண்டு பாகங்களாக விரிவுபடுத்தப்பட்டது. அதே காலகட்டத்தில் வாழ்ந்த கிறிஸ்துவர்கள் பெரும்பாலானோர் பூமி ஒரு கோள வடிவமானது என்ற கருத்தைக் கொண்டிருந்தனர். மேலும் சொர்க்கமே அந்த கோள வடிவத்தை உருவாக்கியதாகவும் நம்பினர்.  

## கையெழுத்துப் பிரதிகள்
கிட்டத்தட்ட மூன்று முழுமையான கையெழுத்துப் பிரதிகள் கிடைக்கப்பெற்றுள்ளன. ஆரம்பகால மற்றும் சிறந்த 9 ஆம் நூற்றாண்டில் இருந்து வாடிகன் நூலகத்தில் உள்ளன. இந்த உரைக்கு பத்து புத்தகங்கள் உள்ளன. 11ஆம் நூற்றாண்டின் இரண்டு நெருக்கமான கையெழுத்துப் பிரதிகளில் ஒன்று செயின்ட் கேதரின் மடாலயத்திலும் மற்றொன்று மவுண்ட் அதோஸின் இவிரான் மடாலயத்திலும் பெறப்பட்டது.
# ஜெயராம ரெட்டியார்

**ஜெயராம ரெட்டியார்** (*Jayarama Reddiar*) என்பவர் இந்திய அரசியல்வாதியும் முன்னாள் தமிழகச் சட்டமன்ற உறுப்பினரும் ஆவார். இவர் 1952ஆம் ஆண்டு நடைபெற்ற தமிழக சட்டப்பேரவைத் தேர்தலில் அருப்புக்கோட்டை சட்டமன்றத் தொகுதியில் இந்திய தேசிய காங்கிரசு வேட்பாளராகப் போட்டியிட்டு தமிழகச் சட்டமன்ற உறுப்பினராகத் தேர்ந்தெடுக்கப்பட்டார்.  
1957ஆம் ஆண்டு நடைபெற்ற தமிழ்நாடு சட்டமன்றத் தேர்தலில் சாத்தூர் சட்டமன்றத் தொகுதியில் கு. காமராசரை எதிர்த்து சுயேச்சை வேட்பாளராகப் போட்டியிட்டுத் தோல்வியடைந்தார்.
# எசு. எசு. தென்னரசு



**எசு. எசு. தென்னரசு** எனும் **சொக்கலிங்கம் சிந்தாமணி தென்னரசு** (*S. S. Thennarasu*) இந்தியா அரசியல்வாதியும் தமிழ்நாடு மேனாள் சட்டமன்ற உறுப்பினரும் ஆவார். இவரது இயற்பெயர் சிந்தாமணி. ஒர் எழுத்தாளராகவும் இவர் அறியப்படுகிறார். 1989ஆம் ஆண்டு நடைபெற்ற தமிழக சட்டமன்றத் தேர்தலில் சிவகங்கை மாவட்டம் திருப்பத்தூர் தொகுதியில் திராவிட முன்னேற்றக் கழகத்தின் வேட்பாளராகப் போட்டியிட்டு தமிழ்நாடு சட்டமன்றத்திற்கு சட்டமன்ற உறுப்பினராகத் தேர்ந்தெடுக்கப்பட்டார்.  

சிறு கதை எழுத்தாளராக எசு. எசு. தென்னரசு தமிழில் பிரபலமான சிறுகதைகளை எழுதியுள்ளார்.  
தென்னரசு எழுதிய நூற்களை தமிழ்நாடு அரசு 2007 - 08 ஆம் ஆண்டில் நாட்டுடைமை ஆக்கியுள்ளது.  

## படைப்புகள்
1. அவள் ஒரு கர்நாடகம்
1. ஆனந்தபைரவி (புதினம்)
1. இவர்தான் கலைஞர்
1. கண்மணி (புதினம்); 1956; அருணோதயம், சென்னை.
1. கருணைக்கு அழிவில்லை
1. குஞ்சரத்தின் கதை (புதினம்)
1. கோபுரக் கலசம்
1. சந்தனத்தேவன் (புதினம்)
1. சந்தனமழை (நாடகம்); 1956; அருணோதயம், சென்னை.
1. மலடி பெற்ற பிள்ளை
1. மிஸஸ்.இராதா (புதினம்)
1. ராஜபவனம் (புதினம்)
1. வைராக்கியம் (புதினம்)

### தொகுப்பு நூல்கள்
1. எஸ். எஸ். தென்னரசின் நாவல்கள்
1. எஸ். எஸ். தென்னரசின் தேர்ந்தெடுத்த நாவல்கள்

## பட்டங்கள்
தென்னரசிற்குப் பின்வரும் பட்டங்கள் வழங்கப்பட்டுள்ளன:  
1. சிறுகதை மன்னன்
1. சின்னமருது
1. இயற்செல்வம்
# எம். சண்முகம்



**எம். சண்முகம்** (M. Shanmugam) ஓர் இந்திய அரசியல்வாதியும், தமிழகத்தின் முன்னாள் சட்டமன்ற உறுப்பினரும் ஆவார். இவர் 1962, 1967 மற்றும் 1971 ஆம் ஆண்டுகளில் நடந்த தமிழ்நாடு சட்டமன்றத் தேர்தல்களில், திராவிட முன்னேற்றக் கழக வேட்பாளராக விழுப்புரம் சட்டமன்றத் தொகுதியிலிருந்து, தமிழ்நாடு சட்டமன்றத்திற்குத் தேர்ந்தெடுக்கப்பட்டார்.
# சிலப்பதிகாரத்தில் கூத்து

சிலப்பதிகாரத்தில் கூத்தர், கூத்தியர் எனக் கூத்தாடுபவர்களைக் குறிப்பதை அறியமுடிகிறது. கூத்தியர் வேத்தியல், பொதுவியல் என இருவகைக் கூத்தினையும் (நடனம்) ஆடவல்லவர்கள்.  

வேத்தியல் கூத்து என்பது அரசர்களுக்கு முன்பு ஆடுவது. பொதுவியல் கூத்து பொது மக்களுக்கு முன்பு ஆடக்கூடியது.  

## கூத்து வகைகள்
- கொடுகொட்டி - சுடுகாட்டிலே சிவபெருமான் உமையொரு பாகனாக வெற்றிக்களிப்பில் ஆடிய கூத்து.
- பாண்டரங்கக் கூத்து - பிரம்மன் முன்னர் பாரதி வடிவமாகிய இறைவன் வெண்ணீறு அணிந்து ஆடியது.
- அல்லியத் தொகுதி - கஞ்சனின் வஞ்சனையை வெல்லும் பொருட்டுக் கரிய நிறததோனாகிய மாயோன் ஆடிய கூத்து.
- மல்லாடல் - வாணாசுரன் எனும் அசுரனை வெல்லும் பொருட்டு அஞ்சனவண்ணன் மல்லனாக ஆடியது.
- துடிகொட்டி - சூரபத்மனை வென்ற முருகன் ஆடிய கூத்து
- குடைக்கூத்து - தோற்ற அசுரர்கள் முன் தன் குடையைச் சாய்த்துச் சாய்த்து முருகன் ஆடிய கூத்து
- குடக்கூத்து - மாயோன் குடத்தைக் கொண்டு ஆடிய கூத்து
- பேடிக்கூத்து - ஆண்தன்மை நீங்கி பெண் தன்மையோடு காமன் ஆடிய கூத்து
- மரக்கால் கூத்து - துர்க்கை அசுரரை அழித்து சினத்தோடுஆடிய கூத்து
- பாவைக்கூத்து - செந்நிறமுடைய திருமகள் கொல்லிப்பாவை வடிவுடன் ஆடிய கூத்து
- கடையக்கூத்து - இந்திராணி உழவர்கள் குலத்துக் கடைசியர் வடிவு கொண்டு ஆடிய கூத்து
- சாந்திக்கூத்து - நாயகன் சாந்தமாக ஆடிய கூத்து

## மேற்கோள் நூல்கள்
- நாடகத்தமிழ் - கா. லட்சுமி
# பிரைஸ் டிவிட்


| spouse = செசிலி மாரட் (1951  
| children = 4  
}}  
}}  
**பிரைசு செலிக்மேன் தெவிட்டு** (*Bryce Seligman DeWitt*) என்பவர் அமெரிக்காவைச் சேர்ந்த ஓர் இயற்பியலாளர் ஆவார். 1923 ஆம் ஆண்டு சனவரி மாதம் 8 ஆம் தேதியன்று இவர் பிறந்தார். கோட்பாட்டு இயற்பியலாளரான இவர் ஈர்ப்பு மற்றும் குவாண்டம் புலக் கோட்பாட்டில் ஈடுபட்டதற்காக அறியப்படுகிறார்.  

## வாழ்க்கைக் குறிப்புகள்
*கால் பிரைஸ் செலிமன்* (*'Carl Bryce Seligman*) என்பது இவருடைய இயற்பெயர். 1950 இல் தந்தையின் மறைவிற்குப் பின் இவரும், இவரது மூன்று சகோதரர்களும் தாய்வழிப் பெயரான டிவிட் (De Witt) என்பதனைத் தங்களது பெயரோடு இணைத்துக் கொண்டனர். ஐரோப்பாவில் இளம் விஞ்ஞானியாக வலம் வந்த காலத்தில் தனது பெயர் மாற்றத்தின் காரணமாக ஃபெலிக்ஸ் ப்ளோச் (Felix Bloch) என்பாரின் பகைமைக்கு உள்ளாகி, அவருக்கு ஸ்டான்ஃபோர்டு(Stanford) பல்கலைக்கழகத்தில் கிடைக்க வேண்டிய பதவி கிடைக்காததால் ஆஸ்டின் (Austin, Texas) நகரத்திற்குச் செல்ல நேர்ந்தது. இரண்டாம் உலகப் போரின் போது கடற்படை விமானியாகப் பணியாற்றினார். இயற்பியல் மற்றும் கணிதத் துறையில் வல்லுநரான சிசில் டிவி – மொரெட் (Cecile De Witt–Morette) என்பாரை மணந்தார். கல்லீரல் புற்றுநோய் காரணமாக தனது 81 ஆவது அகவையில் செப் 23, 2004 ல் மறைந்தார். அவரது இறுதிச் சடங்கினை மனைவி மற்றும் நான்கு குழந்தைகளும் பிரான்ஸில் (France) செய்தனர்.  

## பணிகள்
பொது சார்பியல் தொடர்பான ஆய்வுகளை மேற்கொண்ட இவர் வீலர் (Wheeler) என்பாருடன் இணைந்து பேரண்டம் தொடர்பான அலைக் கொள்கையினையும், சமன்பாட்டையும் வெளியிட்டார். இவருடைய மாணவர் லாரி ஸ்மார் (Larry Smarr) என்பவர் எண்ணியல் தொடர்பான சார்பியல் ஆராய்ச்சியை மேற்கொண்டார்.  
தனது இளங்கலை மற்றும் முனைவர் பட்டத்தை ஹார்வார்ட் (Harvard University) பல்கலைக்கழகத்தில் பெற்றார். இவருடைய வழிகாட்டி ஆசிரியர் முனைவர் ஜூலியன் ஸ்விங்கர் (Julian S. Schwinger). 1987 ஆம் ஆண்டு டிராக் (Dirac) பரிசினையும், 2005 இல் ஐன்ஸ்டீன் பரிசினையும் பெற்றார். அமெரிக்க சஞ்சிகை மற்றும் தேசிய அறிவியல் சங்கத்திலும் உறுப்பினராக இருந்தார்.  

## சான்றாவணம்
# சுடான்லி நீர்த்தேக்கம்


**ஸ்டான்லி நீர்த்தேக்கம்** (இது மேட்டூர் அணை எனவும் அறியப்படுகிறது)  இது தென்னிந்தியாவின்  மிகப்பெரிய மீன்பிடி நீர்த்தேக்கங்களுள் ஒன்று. இதன் முதன்மையான நீருற்று காவிரி ஆறு ஆகும். மெட்ராஸ் ஆளுநராக 1929 முதல் 1934 வரையிலான கால கட்டத்தில் இருந்த லெப்டினன்ட் கர்னல் சர் ஜார்ஜ் பிரடெரிக் ஸ்டான்லியின் பெயரால் வழங்கப்படும் இந்த அணை 1934 ஆம் ஆண்டு கட்டி முடிக்கப்பட்டது.  

ஸ்டான்லி நீர்த்தேக்கம் முன்பாக மூன்று சிறிய கிளை ஆறுகளான பாலாறு, சின்னாறு மற்றும் தோப்பாறு, ஆகியவை இணைந்து நீர்த்தேக்கத்தை அடைகின்றன.  

மொத்த கொள்ளளவாக 93.47 பில்லியன் கன அடி (டிஎம்சி) (93.47 Tmcft) கொண்டுள்ள ஸ்டான்லி நீர்த்தேக்கம், இந்தியாவின் மிக பெரிய நீர்த்தேக்கங்களில் ஒன்று. இந்த நீர்த்தேக்கம் உருவாக்கப்பட்டதால் நீரில் மூழ்கிய இரண்டு சிற்றூர்களில் வாழ்ந்து வந்த மக்கள் மேட்டூருக்கு இடம் பெயர்ந்தனர்.  

அணையின் மொத்த  நீளம்  1700 மீட்டர். மேட்டூர் அணையின் நீர் மின்சாரத் திட்டம் 240 மெகாவாட் மின்சாரம் உற்பத்தி செய்யக்கூடிய திறன் உள்ளது. அணை, பூங்கா, மலைகள் மற்றும் நீர் மின் ஆற்றல் நிலையங்கள் அனைத்தும் சுற்றுலா ஈர்ப்புப் பகுதிகளாகும்.
# கே. பி. கந்தன்

**கே. பி. கந்தன்** இந்தியாவைச் சேர்ந்த ஓர் அரசியல்வாதியாவார். 1963 ஆம் ஆண்டு நாம்பர் மாதம் 30 ஆம் தேதியன்று இவர் சென்னையில் பிறந்தார். தமிழ்நாட்டைச் சேர்ந்த சோழிங்கநல்லூர் தொகுதியில் இருந்து 14 ஆவது சட்டமன்ற உறுப்பினராகத் தேர்ந்தெடுக்கப்பட்டார். அனைத்து இந்திய அண்ணா திராவிட முன்னேற்ற கழகம் கட்சியை இவர் பிரதிநிதித்துவப்படுத்தினார்.  

2016 ஆம் ஆண்டு நடைபெற்ற தேர்தலில் திராவிட முன்னேற்ற கழகத்தின் எசு. அரவிந்த் ரமேசு இவருடைய தொகுதியில் வெற்றி பெற்றார். அப்போது ஏற்பட்ட வெள்ளத்தைத் தொடர்ந்து வாக்காளர்களிடம் இருந்து கிடைக்கக் கூடிய பதவிக்கு எதிரான பின்னடைவைத் தடுக்கும் முயற்சியாக கட்சியால் தேர்ந்தெடுக்கப்பட்ட பெருநகர சென்னை பகுதியின் பதின்மூன்று அதிமுக சட்டமன்ற உறுப்பினர்களில் கந்தனும் ஒருவர். புதிய முகங்கள் கடந்த காலத்திற்கும் நிகழ்காலத்திற்கும் இடையில் சிறிது தூரத்தை வைக்கும் என்று உணரப்பட்டது.  

2016 ஆம் ஆண்டு செப்டம்பர் மாதம் நடைபெற்ற சென்னை மாநகராட்சி தேர்தல்களுக்கு அனைத்திந்திய அண்ணா திராவிட முன்னேற்ற கட்சியின் சார்பாக கந்தன் முன்னிறுத்தப்பட்டார்.  

## தேர்தல் செயல்பாடு
### 2011
# மாயாசனகப்படலம்

**மாயாசனகப்படலம்** என்பது கம்பராமாயணத்தில் யுத்த காண்டத்திலுள்ள ஒரு படலம். பொய்யான சனகனைப் போல் உருவம் படைத்து சீதையின் முன் நிறுத்தி ராவணனுக்கு இணங்கி போகுமாறு பேசச் செய்கின்ற படலம் ஆகும். கம்பராமாயணத்தில் காணப்படும் இப்படலம் மூல நூலான வால்மீகி இராமாயணத்தில் இல்லை.  

இலங்கையின் அசோகவனத்தில் சீதையின் மனத்தை மாற்றுவதற்காக அரக்கர்கள் செய்யும் சூழ்ச்சிகள் பல. அதில் ஒன்று மாயாசனகப்படலம். சீதையின் தந்தையாகிய சனகனைப்போல் ஓர் உருவம் படைத்து சீதையின் முன் நிறுத்தி இராவணனுக்கு இணங்கிப் போகுமாறு கூறுகிறான். சீதையும் தன்னால் தன் தந்தைக்கு துன்பம் நேர்ந்ததே என கலங்குகிறாள். கலங்கினாலும் "இப்படியா உன் மனம் மாறிப் பேச வேண்டும்" என கடிந்து கூறுகிறாள். ஆக இந்த சூழ்ச்சிச் செயல் சீதையிடம் பலிக்கவில்லை என்று கூறுவது மாயாசனகப்படலம் ஆகும்.  

## ஆதாரம்
# வி. கார்த்தீசன்



**வி. கார்த்தீசன்** (7 நவம்பர், 1931-3 ஏப்ரல் 1990) என்பவர் ஓர் இந்திய அரசியல்வாதியும், தமிழகத்தின் முன்னாள் சட்டமன்ற உறுப்பினரும் ஆவார். இவர் 1971 ஆம் ஆண்டு நடந்த சட்டமன்றத் தேர்தலில், இராதாபுரம் தொகுதியிலிருந்து, திராவிட முன்னேற்றக் கழக வேட்பாளராகப் போட்டியிட்டு, தமிழ்நாடு சட்டசபைக்குத் தேர்ந்தெடுக்கப்பட்டார்.
# ஏ. மாரிமுத்து



**அ. மாரிமுத்து** (*A. Marimuthu*) என்பவர் ஒரு இந்திய அரசியல்வாதி மற்றும் தமிழகத்தின் முன்னாள் சட்டமன்ற உறுப்பினர் ஆவார். இவர் 1967ஆம் ஆண்டு நடைபெற்ற சென்னை மாநில சட்டமன்றத் தேர்தலில் தஞ்சாவூர் மாவட்டம் ஆடுதுறை தொகுதியில் இருந்து இந்தியத் தேசிய காங்கிரஸ் வேட்பாளராகத் தமிழகச் சட்டமன்றத்திற்குத் தேர்ந்தெடுக்கப்பட்டார். இவர் திருப்பனந்தாள் அருகில் உள்ள கட்டநகரத்தில் பிறந்தார்.
# எச். எம். ராஜு



**எச். எம். ராஜு** (கலியூர் மூக்க கவுட ராஜூ) ஓர் இந்திய அரசியல்வாதியும், தமிழ்நாட்டின் முன்னாள் சட்டமன்ற உறுப்பினரும் ஆவார். இவர் 1989, 1991, 2001 ஆகிய ஆண்டுகளில் நடந்த சட்டமன்றத் தேர்தல்களில், உதகமண்டலம் தொகுதியில் இருந்து, இந்திய தேசிய காங்கிரஸ் வேட்பாளராகப் போட்டியிட்டு, தமிழ்நாடு சட்டமன்றத்துக்கு தேர்ந்தெடுக்கப்பட்டார்.
# ச. காந்திராஜன்



**ச. காந்திராஜன்** (*S. Gandhirajan*) என்பவர் இந்திய அரசியல்வாதியும் தமிழ்நாடு சட்டமன்ற உறுப்பினரும் ஆவார். 1989, 1991, மற்றும் 1996ஆம் ஆண்டுகளில் நடைபெற்ற தமிழ்நாடு சட்டமன்றத் தேர்தல்களில் திண்டுக்கல் மாவட்டத்தின் (முன்னர் பழனி நாடாளுமன்றத்தின் கீழும் இருந்த இச்சட்டமன்றத் தொகுதி தற்போது கரூர் நாடாளுமன்றத்தின் கீழ் உள்ளது) வேடசந்தூர் சட்டமன்றத் தொகுதி தேர்தலில் போட்டியிட்ட இவர், 1991 மற்றும் 2021 தேர்தல்களில் தமிழ்நாடு சட்டமன்றத்திற்கு தேர்ந்தெடுக்கப்பட்டார். இவர் 1993 முதல் 1996வரை சட்டப் பேரவை துணை சபாநாயகராகவும் பணியாற்றியுள்ளார்.  

அனைத்திந்திய அண்ணா திராவிட முன்னேற்றக் கழகத்திலிருந்து விலகி திராவிட முன்னேற்றக் கழகத்தில் 2009ஆம் ஆண்டில் சேர்ந்தார். 2021ஆம் ஆண்டு தமிழகச் சட்டமன்றத்திற்கு நடைபெற்ற தேர்தலில் திமுக சார்பில் போட்டியிட்டு வெற்றி பெற்று சட்டமன்ற உறுப்பினராக உள்ளார்.  

## போட்டியிட்ட தேர்தல் விவரம்
| தேர்தல் | தொகுதி | கட்சி | முடிவு | வாக்கு விகிதம் | 2வது இடம் பெற்றவர் | கட்சி | வாக்கு விகிதம் |
| --- | --- | --- | --- | --- | --- | --- | --- |
| 1986 | வேடசந்தூர் | அதிமுக (ஜெ) | தோல்வி | 29.02 | பி. முத்துசாமி | திமுக | 29.72 |
| 1991 | வேடசந்தூர் | அதிமுக | வெற்றி | 76.47 | பி. முத்துசாமி | திமுக | 22.43 |
| 1996 | வேடசந்தூர் | அதிமுக | தோல்வி | 28.92 | எஸ். வி. கிருஷ்ணன் | திமுக | 43.98 |
| 2021 | வேடசந்தூர் | திமுக | வெற்றி | 49.97 | வி. பி. பி. பரமசிவன் | அதிமுக | 41.73 |
# ஆல்பிரட் பெரோ


**ஆல்பிரட் பெரோ** (*Jean-Baptiste Alfred Perot*, 3 நவம்பர் 1863 &ndash; 28 நவம்பர் 1925) ஒரு பிரெஞ்சு இயற்பியலாளர் ஆவார்.  

## வாழ்க்கைக் குறிப்பு
சான்-பாப்டிஸ்டு ஆல்பிரட் பெரோ சார்லசு பாப்ரி என்ற தனது சகாவுடன் இணைந்து பாப்ரி–பெரோ தலையீட்டுமானியை 1899 ஆம் ஆண்டில் கண்டுபிடித்தார்.  

பிரெஞ்சு அறிவியல் அகாடமி இவருக்கு 1912 ஆம் ஆண்டு ஜான்சென் பதக்கம் வழங்கியது. இலண்டன் அரச கழகம் 1918 இல் இருவருக்கும்  ரம்ஃபோர்ட் பதக்கம் வழங்கியது.
# ஆர். அண்ணா துரை

**ஆர். அண்ணாதுரை** ஓர் இந்திய அரசியல்வாதி ஆவார். இவர் கம்யூனிஸ்ட் கட்சியை சேர்ந்தவராவார்.  

ஆர். அண்ணாதுரை ஜனநாயகக் கட்சி இளைஞர் கூட்டமைப்பில் தனது அரசியல் வாழ்க்கையைத் தொடங்கினார். அவர் பத்து வருடங்களாக ஜனநாயகக் கட்சி இளைஞர் கூட்டமைப்பில் *மாவட்டக் குழுவின் தலைவர்* இருந்துள்ளார். பின்னர் 2008 ஆம் ஆண்டு  மதுரை (நகர்ப்புற) மாவட்டக் குழுவின் செயலாளராக இருந்தார். பல்வேறு போராட்டங்கள் தொடர்பாக ஆர். அண்ணாதுரை பல முறை சிறையில் அடைக்கப்பட்டார்.  

2011ல் நடைபெற்ற தமிழ்நாடு சட்டமன்றத் தேர்தலில் மதுரை தெற்கு தொகுதியில் அண்ணா திராவிட முன்னேற்றக் கழகத்தின் தலைமையிலான கூட்டணியின் ஆதரவுடன் போட்டியிட்டு 83,441 வாக்குகளைப் பெற்று வெற்றி பெற்றார்.
# ஓ. சோ. வேலுச்சாமி



**ஓ. சோ. வேலுச்சாமி** (*O. S. Veluchami*) என்பவர் இந்திய அரசியல்வாதியும் தமிழ்நாடு சட்டமன்ற முன்னாள் உறுப்பினரும் ஆவார். இவர் தூத்துக்குடி மாவட்டம் கோவில்பட்டியினைச் சார்ந்தவர். இவர் பாளையங்கோட்டை தூய சவேரியார் கல்லூரியிலும் சென்னை, சென்னை சட்டக் கல்லூரியிலும் பயின்றுள்ளார். வேலுச்சாமி 1977ஆம் ஆண்டு நடைபெற்ற தமிழ்நாடு சட்டப்பேரவைத் தேர்தலில் ஒட்டபிடாராம் தொகுதியில் இந்திய தேசிய காங்கிரஸ் வேட்பாளராகப் போட்டியிட்டுத் தமிழ்நாடு சட்டமன்ற உறுப்பினராகத் தேர்ந்தெடுக்கப்பட்டார்.
# க. கோமதி சங்கர தீட்சிதர்



**க. கோமதி சங்கர தீட்சிதர்** (*G. Gomathisankara Dikshidar*) என்பவர் இந்திய அரசியல்வாதியும், தமிழ்நாடு முன்னாள் சட்ட மன்ற உறுப்பினரும் ஆவார். அம்பாசமுத்திரம் இந்து உயர்நிலைப் பள்ளியில் பள்ளி கல்வியினை தீட்சிதர் முடித்துள்ளார். இதன் பின்னர் நாகர்கோயில் இரவிவர்மா தொழில்நுட்ப நிறுவனத்தில் தொழில்நுட்பக் கல்வியினை முடித்துள்ளார். இந்திய தேசிய காங்கிரசு கட்சியினைச் சார்ந்த தீட்சிதர், 1957, 1962, 1967 ஆம் ஆண்டுகளில் நடந்த தேர்தல்களில்  
அம்பாசமுத்திரம் சட்டமன்றத் தொகுதியில் இந்திய தேசிய காங்கிரசு கட்சி வேட்பாளராக வெற்றி பெற்று தமிழ்நாடு சட்டப் பேரவைக்குத் தேர்ந்தெடுக்கப்பட்டார்.  

## தேர்தல் செயல்பாடு
### 1957

### 1962

### 1967
# சேக்சுபயரின் நகைச்சுவை நாடகங்கள் பட்டியல்

**வில்லியம் சேக்சுபியரின் நாடகங்களானது** நகைச்சுவை நாடகங்கள், சோக நாடகங்கள் , வரலாற்று நாடகங்கள் என மூன்று வகைகளாக முதலில் பிரிக்கபட்டன. மேலும் நவீன அறிஞர்கள் சேக்சுபியரின் பிற்கால படைப்புகளில் குறிப்பிட்ட வகை நகைச்சுவை நாடகங்களை காதல் என்ற நான்காவது வகையாக சேர்த்து அங்கீகரிக்கின்றனர்.  

## படைப்புகள்
- ஆல் இஸ் வெல் தட் எட் வெல் (All's Well That Ends Well)
- அஸ் யு லைக் இட் (As You Like It)
- த காமெடி ஆப் எர்ரர்ஸ் (The Comedy of Errors)
- லவ் லபார்ஸ் லாஸ்ட் (Love's Labour's Lost)
- மெசர் பார் மெஸர் (Measure for Measure)
- த மர்ச்சண்ட் ஆப் வெனிஸ் (The Merchant of Venice)
- த மேரி வைப்ஸ் விண்ட்சர் (The Merry Wives of Windsor)
- எ மிட் சம்மர் நயிட்ஸ் ட்ரீம் (A Midsummer Night's Dream)
- மச் அடோ அபௌட் நத்திங் (Much Ado About Nothing)
- பிரிசில்ஸ் பிரின்ஸ் ஆப் டையர் (Pericles, Prince of Tyre)
- த டைமிங் ஆப் த ஸரோ (The Taming of the Shrew)
- த டெம்ப்ஸ்ட் (The Tempest)
- ட்டுவல்த் நைட் (Twelfth Night)
- த டூ ஜெண்டில்மேன் ஆப் வெரோனா (The Two Gentlemen of Verona)
- த டூ நோபெல் கின்ஸ்மேன்(The Noble Kinsman)
- தி டூ ஜென்டில்மேன் ஆஃப் வெரோன
- த வின்டர் டேல் (The Winter's Tale)
- கிம்பலின் (Cymbeline)
# எலும்புச்சுவடி

**எலும்புச்சுவடி** (*Tally stick*) என்பது பண்டைய காலத்தில் எண்கள், அளவுகள், செய்திகளைப் பதிவு செய்யப் பயன்படுத்தப்பட்ட நினைவகக் கருவியாகும்.  

## பயன்பாடு
இதற்காக விலங்குகளின் உயரமான எலும்புகள் முதன்முதலாகப் பயன்படுத்தப்பட்டது. சான்றாக, இசாங்கோ எலும்பு (Ishango Bone) என்னும் எலும்புச்சுவடியைக் கொள்ளலாம். பிளைனி தி எல்டர் என்ற வரலாற்று அறிஞர் இதற்காக மரங்களைப் பயன்படுத்தியதாகக் குறிப்பிடுகிறார். இதைப்போன்றே மார்கோபோலோவும் நாணயங்கள், பண்டமாற்றம், நிதி, சட்ட நடவடிக்கைகளில் இச்சுவடியைப் பயன்படுத்தியதாகக் குறிப்பிடுகிறார்.  

## வகைகள்
1. ஒற்றைச் சரிபார்ப்பு
1. பிளவுச் சரிபார்ப்பு

இவ்வெலும்புச்சுவடியில் உள்ளவை பலவும் வழிபாட்டுக் கருவிகளில் காணப்படுகின்றன.
# எஸ். என். பாலசுப்ரமணியன்

**எஸ். என். பாலசுப்ரமணியன்** (S. N. Balasubramanian) 1996 இல் நடந்த தேர்தலில் பவானி தொகுதியில் இருந்து தமிழ்நாடு சட்டமன்றத்தில் உறுப்பினராகத் தேர்ந்தெடுக்கப்பட்டார். அவர் தமிழ் மாநில காங்கிரஸ் கட்சியின் வேட்பாளர் ஆவார். போட்டியிட்ட பதினேழு வேட்பாளர்களில் பதினான்கு பேர் பிணைத்தொகையை இழந்த இந்தத் தொகுதியில், 57,256 வாக்குகளைப் பெற்று அஇஅதிமுகவைச் சேர்ந்த கே. எஸ். மணிவண்ணனை விட 28,829 வாக்குகள் அதிகம் பெற்று வெற்றி பெற்றார்.
# ச. துரையப்பா

**ச. துரையப்பா** (*S. Duraiappa*)(பிறப்பு 03 ஏப்ரல் 1952) என்பவர் இந்திய அரசியல்வாதியும் தமிழ்நாடு சட்டமன்ற முன்னாள் உறுப்பினரும் ஆவார். இவர் திருநெல்வேலி மாவட்டம் வாசுதேவநல்லூரைச் சார்ந்தவர். மருத்துவரான துரையப்பா வாசுதேவநல்லூர் நகராட்சித் தலைவராக 2006 முதல் 201 வரைப் பணியாற்றியுள்ளார். இவர் வாசுதேவநல்லூர் சட்டமன்றத் தொகுதியிலிருந்து 2011ஆம் ஆண்டு நடைபெற்ற தேர்தலில் அனைத்து இந்திய அண்ணா திராவிட முன்னேற்றக் கழக கட்சியின் சார்பாகப் போட்டியிட்டுத் தேர்ந்தெடுக்கப்பட்டார்.  

2016ஆம் ஆண்டு நடைபெற்ற தேர்தலில் வாசுதேவநல்லூரிலிருந்து ஏ. மனோகரன் என்பவர் வெற்றி பெற்றார்.
# வ. சொ. க. மணி



**வ. சொ. க. மணி** (*V. S. S. Mani*) இந்திய அரசியல்வாதியும், தமிழ்நாட்டின் முன்னாள் சட்டமன்ற உறுப்பினரும் ஆவார். இவர் 1962 மற்றும் 1967 ஆம் ஆண்டுகளில் நடந்த தேர்தல்களில், ஆத்தூர் சட்டமன்ற தொகுதியிலிருந்து, திராவிட முன்னேற்றக் கழக வேட்பாளராகப் போட்டியிட்டு, தமிழ்நாடு சட்டமன்றத்திற்குத் தேர்ந்தெடுக்கப்பட்டார்.
# ராக்ஸ்பர்க்ஸ் செர்ரி

**இராக்சுபர்க்சு செர்ரி** *(Eugene Rocksberg)* என்பது ஒரு தாவரத்தின் பெயர். இத்தாவரத்தின் தாவரவியல் பெயர் யூஜினியா ராக்ஸ்பர்க் ஆகும். இது மைட்ரேசியே குடும்பத்தைச் சார்ந்தது. இது இந்தியா மற்றும் இலங்கையைத் தாயகமாகக் கொண்டது.  

## விவரிப்பு
இம்மரத்தின் தண்டுப்பகுதி வட்டமான , சொரசொரப்பான பழுப்பு நிறம் கொண்டது. இது 5 மீட்டர் உயரம் வளரக் கூடியது. இலைகள் மினுமினுப்பான பச்சை நிறம் கொண்டவை. எதிரடுக்கு இலை அமைவு முறை கொண்டது. மேலும் நான்கு இதழ்களைக் உடைய வெண்மை நிற பூக்கள் கொண்டது. பழங்கள் அடர் ஆரஞ்சு நிறத்துடன் இருக்கும். இப்பழங்கள் பெர்ரி வகையைச் சார்ந்தவை. இத்தாவரம் பூக்கும் காலம் மார்ச் மாதத்தில் தொடங்கி ஏப்ரல் இறுதியில் நிறைவடைகிறது.
# என். வி. காமராஜ்

**என். வி. காமராஜ்** (பிறப்பு: 21 மே, 1963) ஓர் இந்திய அரசியல்வாதியும், தமிழகத்தின் முன்னாள் சட்டமன்ற உறுப்பினரும் ஆவார். இவர் 2011 ஆம் ஆண்டு நடந்த சட்டமன்றத் தேர்தலில், வேதாரண்யம் தொகுதியிலிருந்து, தமிழக சட்டமன்றத்திற்குத் தேர்ந்தெடுக்கப்பட்டார். அவர் அனைத்திந்திய அண்ணா திராவிட முன்னேற்ற கழக (அதிமுக) கட்சியைச் சேர்ந்தவர்.  

பின்னர் 2016 சட்டமன்றத் தேர்தலில் அ.தி.மு.க. வேட்பாளராக வேட்பு மனுவை காமராஜர் பெறவில்லை. அதிமுக கட்சியின் சார்பில் ஓ. எஸ். மணியன் என்பவர் வேட்பாளராக அறிவிக்கப்பட்டார். இவர் 2016 ஆம் ஆண்டு சூலையில் கட்சியிலிருந்து வெளியேற்றப்பட்டார். அக்டோபர் மாதம் அவர் திராவிட முன்னேற்ற கழகத்தில் சேர்ந்தார், அ.இ.அ.தி.மு.க. தலைமைக்கு அணுக முடியாதது என்றும், அ.இ.அ.தி.மு.க. உறுப்பினருடன் அவருக்கு எதிரான குற்றச்சாட்டுகளை அவர் விளக்க முடியவில்லை என்றும் கூறினார்.  

## தனிப்பட்ட வாழ்க்கை
காமராஜ் 21 மே 1963 இல் வேதாரண்யத்தில் பிறந்தார். இவருக்கு திருமணம் ஆகி இரு குழந்தைகள் உள்ளனர்.
# சிறீரங்கபட்டின உடன்படிக்கை

**சிறீரங்கபட்டின உடன்படிக்கை** (*Treaty of Seringapatam*) என்பது மூன்றாம் ஆங்கில-மைசூர்ப் போரை முடிவுக்கு கொண்டுவந்த ஒரு ஒப்பந்தமாகும். இதில் பிரித்தானிய கிழக்கிந்திய நிறுவனத்தின் சார்பாக காரன்வாலிஸ் பிரபுவும், ஐதராபாத் நிசாம் மற்றும் மராட்டியப் பேரரசின் பிரதிநிதிகள் மற்றும் மைசூர் பேரரசின் ஆட்சியாளரான திப்பு சுல்தான் ஆகியோர் கையொப்பம் இட்டனர். இது திப்புசுல்தான் வாழ்க்கையில் ஏற்பட்ட மிக பெரிய அவமானம் ஆகும்.  
இந்த உடன்படிக்கை ஆங்கிலேயர்க்கு திருப்புமுனையை ஏற்படுத்தியது. மைசூர் ஆட்சியாளர் திப்புசுல்தானும் காரன்வாலிஸ் பிரபுவும் இந்த உடன்படிக்கையில் 1792 மார்ச் 18 ஆம் நாள் கையெத்திட்டனர்.  
இவ் உடன்படிக்கை திப்புசுல்த்தானின் முழு அதிகாரத்தையும் கட்டுப்படுத்தியது.  

## பின்னணி

திப்பு சுல்தான் 1789-இல் பிரித்தானிய கிழக்கிந்தியக் கம்பெனியின் நட்பு நாடான திருவிதாங்கூரின் மீது தாக்குதல் நடுத்தியதால் போர் மூண்டது. இரண்டு ஆண்டுகளாக நடைபெற்ற சண்டைக்குப்பின், காரன்வாலிசு பிரபுவின் தலைமையிலான ஆங்கிலப்படை அதன் நட்பு நாடுகளான மராத்தியப் பேரரசு, ஐதராபாத் அரசு ஆகியவற்றின் உதவியுடன் மைசூர் அரசின் தலைநகரான சீரங்கப்பட்டிணத்தை 1792-இல் முற்றுகையிட்டது. போரினால் ஏற்படும் பேரிழப்புகளைத் தவிர்க்க காரன்வாலிசு சமாதானப் பேச்சுக்கு அழைத்தார். இதன் விளைவாக மார்ச்சு 18-ஆம் நாள் ஒப்பந்தம் கையெழுத்திடப்பட்டது.  

## உடன்படிக்கையின் அம்சங்கள்

ஒப்பந்த விதிமுறைப்படி திப்புசுல்தான் போர் இழப்பீடாக மூன்றுகோடியே முப்பது லட்சம் ரூபாய் வழங்கவேண்டும், இழப்பீடு கொடுத்துமுடிக்கும்வரை தன் மூன்றில் இரண்டு புதல்வர்களையும் பிணையக்கைதிகளாக ஆங்கிலேயர்களிடம் ஒப்படைக்கவேண்டும்,  
மராத்திய பேஷ்வாக்கிற்கு துங்கபத்திரை நதிக்கரை வரையிலான பகுதிகளைக் கொடுக்க வேண்டும், ஐதராபாத் நிஜாமுக்கு கிருஷ்ணாவிலிருந்து பெண்ணாறு நதி வரையிலான நிலப்பகுதி நிலமும், பெண்ணாற்றின் தென் கரையில் உள்ள கடப்பா மற்றும் கந்திகோட்டா கோட்டைகளும் வழங்கப்பட்டன. கிழக்கிந்திய நிறுவனமானது திருவாங்கூர் இராச்சியம் மற்றும் காளி நதி ஆகியவற்றுக்கு இடைப்பட்ட மலபார் கடற்கரை மற்றும் திண்டுக்கல் மாவட்டம், பாராமகால் ஆகிய பெரும் பரப்பளவிலான பகுதிகளைப் பெற்றது. பிரான்ஸ் நாட்டுடன் தொடர்பு வைத்துக்கொள்ளக்கூடாது  

இந்த ஒப்பந்தத்தின் மூலம் மைசூர் அரசு தனது கட்டுப்பாட்டில் இருந்த பகுதிகளில் பாதியை இழந்தது.
# ஆர். சந்திரசேகர்

**ஆர்.சந்திரசேகர் **ஓர்  இந்திய அரசியல்வாதியும், தற்போதைய தமிழ்நாடு சட்டமன்ற உறுப்பினரும் ஆவார். 2011 ஆம் ஆண்டில் நடைபெற்ற 14 வது சட்டமன்றத்தேர்தலில் அனைத்திந்திய அண்ணா திராவிட முன்னேற்ற கழகத்தின் வேட்பாளராக  மணப்பாறை தொகுதியிலிருந்து தேர்ந்தெடுக்கப்பட்டார், மேலும் 2016 தேர்தலில் தனது தொகுதியை தக்கவைத்துக் கொண்டார்.  

இவர் ஊராளி கவுண்டர் (முத்தரையர்) சமுதாயத்தை சார்ந்தவர்.
# என். ராஜாங்கம்



**நா. இராசாங்கம்** (*N. Rajangam*) ஒரு தமிழக அரசியல்வாதியும் தமிழ்நாட்டின் முன்னாள் அமைச்சரும் ஆவார். இவர் கடலூர் மாவட்டம், வண்டிப்பாளையத்தைச் சேர்ந்தவர். தமிழ்நாடு சட்டமன்றத் தேர்தல், 1962 1967, 1971 ஆகிய ஆண்டுகளில் நடந்த சட்டமன்றத் தேர்தல்களில் திராவிட முன்னேற்றக் கழக வேட்பாளராக குறிஞ்சிப்பாடி தொகுதியில் போட்டியிட்டு தமிழ்நாடு சட்டமன்றத்திற்கு உறுப்பினராக தேர்ந்தெடுக்கப்பட்டார். இவர் 1974 ஆம் ஆண்டில் திமுக ஆட்சியில் ஆதிதிராவிட நலத்துறை அமைச்சராக இருந்து வந்தார். பின்னர் அதிமுகவில் இணைந்து, 1984-1990 வரை அதிமுகவின் மாநிலங்களவை உறுப்பினராக இருந்தார். இவர் 2018 சனவரி 23 அன்று இறந்தார்.
# உலோகப்பூச்சிடுதல்

**உலோகப்பூச்சிடுதல்** (Metallizing) என்பது உலோகமல்லாத பொருள்களின் புறப்பரப்பின் மீதும் உலோகத்தை பூச்சாக பூசுகின்ற உத்திக்கான பொதுவான பெயராகும். இப்படிப்பட்ட பூச்சானது பொருள்களை அலங்கரிக்கும் நோக்கத்தையோ, பாதுகாக்கும் நோக்கத்தையோ, செயல்படும் நோக்கத்தையோ கொண்டிருக்கலாம்.  

உலோகமல்லாத பொருள்களின் மீது உலோகப்பூச்சிடுதலுக்கான உத்திகள் மற்றும் முறைகள் கண்ணாடி தயாரிக்கத் தொடங்கிய காலத்திலிருந்தே தொடங்கியுள்ளது. 1835 ஆம் ஆண்டில் ஜஸ்டஸ் வான் லீபிக் என்பவர் ஒரு கண்ணாடியின் புறப்பரப்பில் உலோக நிலை வெள்ளியைப் பூசும் முறையினைக் கண்டறிந்தார். இதர அலோகப் பொருட்களின் மீது உலோகப்பூச்சினைப் பூசும் முறைகள் அக்ரைலோநைட்ரைல் பியூட்டாடையீன் இசுடைரீன் என்ற வகை நெகிழிகளின் வரவிற்குப் பிறகு விரைவான வளர்ச்சியைப் பெற்றது.  

## வெற்றிடத்தை பயன்படுத்தி உலோகமுலாம் பூசுதல்
காற்றில்லா வெற்றிடத்தில் உலோகமுலாமாக பூசவேண்டிய உலோகத்தை அதன் கொதிநிலைக்கு வெப்பப்படுத்தி எந்த பொருளின் மீது பூசவேண்டுமோ அதன் மீது படியச் செய்து குளிர்விக்கும் முறையாகும். இந்த முறையானது, ஆலே தொலைநோக்கி போன்ற பெரிய பிரதிபலிப்பு தொலைநோக்கிகளில் பயன்படுத்தப்படும் கண்ணாடிகளில் அலுமினியத்தைப் பூச்சாகப் பூசப் பயன்படுத்தப்பட்டது.
# எ. சுவாமிதாசு



**எ. சுவாமிதாசு** *(A. Swamidhas)* ஓர் இந்திய அரசியல்வாதியும், தமிழகத்தின் முன்னாள் சட்டமன்ற உறுப்பினரும் ஆவார். இவர் மூன்று முறை தமிழ்நாடு மாநிலத்தில், சட்டமன்ற உறுப்பினராக இருந்துள்ளார். இவர் 1962 ஆம் ஆண்டு, சென்னை மாநில சட்டமன்றத் தேர்தல், சுயேச்சை வேட்பாளராக, குளச்சல் சட்டமன்றத் தொகுதியில் போட்டியிட்டு, தமிழ்நாடு சட்டமன்றத்திற்குத் தேர்ந்தெடுக்கப்பட்டார்.  

பின்னர் 1971 ஆம் சட்டமன்றத் தேர்தலில்,பத்மனாபபுரம் தொகுதியிலிருந்து, இந்திய தேசிய காங்கிரசு கட்சி வேட்பாளராகவும், 1977 ஆம் ஆண்டு தேர்தலில், அதே தொகுதியில் ஜனதா கட்சி வேட்பாளராகவும் போட்டியிட்டு, தமிழ்நாடு சட்டமன்றத்திற்குத் தேர்ந்தெடுக்கப்பட்டார்.  

## தேர்தல் செயல்பாடு
### 1962

### 1971

### 1977
# எஸ். டி. ஆதித்யன்

**எஸ். டி. ஆதித்தியன்** (27 மே 1904 - 1981) தமிழக அரசியல்வாதி. திராவிட முன்னேற்றக் கழகம் கட்சியைச் சேர்ந்தவர்.  

இவர் திருநெல்வேலி மாவட்டத்தில் பெருமாள்புரம் என்ற இடத்தில் பிறந்தார். அவர் இங்கிலாந்தில் பயின்றார், 1933 ஆம் ஆண்டில் கோவிந்தம்மாளை திருமணம் செய்து கொண்டார். அவர் சிங்கப்பூரில் மிகவும் செல்வந்த வணிகரின் மகள் ஆவார்.  

அந்த செல்வத்துடன் இந்தியா திரும்பிய பின்னர் சன் காகித ஆலையை நிறுவினார். அவர் ஒரு பத்திரிகை கலைஞராக தனது வாழ்க்கையைத் தொடங்கினார். விடுதலைப் போராட்டத்தின் போது அவர் 1941 இல் நான்கு மாதங்கள் சிறையிலடைக்கப்பட்டார். கோவில் நுழைவு இயக்கத்தில் தீவிரமாக பங்குபெற்றார்.  

1961 ல் இருந்து சன் காகித ஆலையின் இயக்குநராகப் பணியாற்றினார். சட்டப்படி வழக்கறிஞராகவும் இந்திய உச்ச நீதிமன்றத்தில் வழக்கறிஞராகவும் பணியாற்றினார். 1945-1947 இடையே மத்திய நாடாளுமன்ற உறுப்பினராக பணியாற்றினார். 1952-1957 ஆண்டுகளில் தமிழ்நாடு சட்டமன்ற உறுப்பினராகவும் பணியாற்றினார். 1952 தேர்தலில் திருச்செந்தூர் தொகுதியில் இருந்து இந்திய தேசிய காங்கிரசு வேட்பாளராக தமிழ்நாடு சட்டசபைக்கு தேர்ந்தெடுக்கப்பட்டார்.
# தோட்டக்கலை சிகிச்சை


**தோட்டக்கலை சிகிச்சை** (*Horticultural therapy*) அல்லது **சமூக மற்றும் சிகிச்சைத் தோட்டக்கலை** (*social and therapeutic horticulture*, *STH*) என்பது ஒரு நபரின் தோட்டக்கலை மற்றும் தாவர அடிப்படையிலான செயல்பாடுகளில் அவரின் ஈடுபாடு, பயிற்சி பெற்ற சிகிச்சை அளிப்பவரால் எளிமைப்படுத்தப்பட்டு அவர் தன் குறிப்பிட்ட சிகிச்சை அளிக்கும் இலக்குகளை அடைதல் என்று அமெரிக்க தோட்டக்கலை சிகிச்சை சங்கம் வரையறுக்கிறது. தாவரங்களின் அழகுணர்ச்சி காட்சியானது மன அமைதியின் உணர்வுகளை வெளிப்படுத்துகிறது. இது வாழ்வின் அர்த்தமுள்ள பாராட்டுக்கு நேர்மறை உணர்ச்சிகளை உருவாக்குகிறது.  

தாவரங்களின் நேரடித் தொடர்பு வாழ்க்கைத் தரத்தை ஒட்டுமொத்தமாக அதிகரிக்கச் செய்து மன அழுத்தத்தைக் குறைக்க தனிப்பட்ட கவனம் செலுத்துகிறது. நிறுவப்பட்ட சிகிச்சைச் திட்டத்தின் அடிப்படையில் நடைபெறும் சூழலில் தோட்ட சிகிச்சை செயல்திறன் மிக்க திட்டம் என்று அமெரிக்க தோட்டக்கலை சிகிச்சை சங்கம் நம்புகிறது. தோட்டக்கலை சிகிச்சையாளர்கள் சிறப்பாக கல்வி மற்றும் பயிற்சி அளிக்கப்பட்ட உறுப்பினர்கள், மறுவாழ்வு அணிகள் (மருத்துவர்கள், மனநல மருத்துவர்கள், உளவியலாளர்கள், தொழில் சார்ந்த சிகிச்சையாளர்கள் மற்றும் பிறருடன்) தோட்டத்தொழிலின் எல்லாக் கட்டங்களிலும் வாடிக்கையாளர்களை ஈடுபடுத்துதன் மூலம், தயாரிப்பை விற்பனை செய்வதில் இருந்து அவர்களின் வாழ்வின் முன்னேற்றத்தை கொண்டு வருகிறது.  

## வரலாறு
அமெரிக்க தோட்டக்கலை சிகிச்சை சங்கத்தின்படி, பண்டைய கால எகிப்திய மருத்துவர்கள் பரிந்துரையின்படி மனநல குறைபாடுடைய நோயாளிகள் ஒரு தோட்டத்தை சுற்றி நடக்கிறார;கள். இது அலெக்சாந்திரியா மற்றும் பண்டைய எகிப்தில் மறுமலர்ச்சிக் கால ஐரோப்பா வழியாக வந்த சிகிச்சை முறையின் முதல் அறிகுறி அடையாளமாகக் காட்டப்பட்டது..  

## அறிக்கை ஆவணம்
அமெரிக்க தோட்டக்கலை சிகிச்சை சங்கம் தோட்டக்கலை சிகிச்சை முறையைப் பயிலும் ஆர்வமுள்ளவர்களுக்கு வாய்ப்பு அளிக்கிறது. சில கல்லூரிகளும் பல்கலைக்கழகங்களும் தோட்டக்கலை சிகிச்சையில் கல்வித்திட்டங்களைக் கொண்டுள்ளன. அவை அமெரிக்க தோட்டக்கலை சிகிச்சை சங்கம் மூலம் அங்கீகரிக்கப்படுகிறது.
# பெ. விஸ்வநாதன்

**பெ. விஸ்வநாதன்** (*P. Viswanathan*) ஒரு இந்திய அரசியல்வாதி மற்றும் காஞ்சிபுரம் மக்களவைத் தொகுதியில் 2009 ஆம் ஆண்டு நடைபெற்ற பாராளுமன்றத் தேர்தலில் இந்திய தேசிய காங்கிரசு கட்சியின் சார்பில் போட்டியிட்டு நாடாளுமன்ற உறுப்பினராகத் தேர்ந்தெடுக்கப்பட்டவர் ஆவார். 2009 மக்களவைத் தேர்தலில் 20 வேட்பாளர்கள் போட்டியிட்டதில், இவர் அனைத்திந்திய அண்ணா திராவிட முன்னேற்றக் கழகத்தின் இ. இராமகிருட்டிணனை, 13,103 வாக்குகள் வேறுபாட்டில் தோற்கடித்தார்.
# சா. கிருஷ்ணமூர்த்தி



**சு. கிருஷ்ணமூர்த்தி** (*S. Krishnamoorthy*) என்பவர் இந்திய அரசியல்வாதியும் முன்னாள் தமிழ்நாட்டு சட்டமன்ற உறுப்பினரும் ஆவார். இவர் 1989ஆம் ஆண்டு நடைபெற்ற தேர்தலில் நெல்லிக்குப்பம் தொகுதியிலிருந்து திராவிட முன்னேற்றக் கழக வேட்பாளராக தமிழ்நாடு சட்டமன்றத்தில் தேர்ந்தெடுக்கப்பட்டார். 1980களில் ஆண்டிமடம் தொகுதியிலிருந்து அனைத்திந்திய அண்ணா திராவிட முன்னேற்றக் கழக வேட்பாளராக தமிழ்நாடு சட்டமன்றத்தில் தேர்ந்தெடுக்கப்பட்டார்..
# பால் வெய்ஸ் (கணிதவியலாளர்)



**பால் வெயிஸ்** (ஏப்ரல் 9, 1911 – ஜனவரி 19, 1991)என்பவர், ஜெர்மன் மற்றும் பிரித்தானிய நாடுகளைச் சேர்ந்த கணித மற்றும் கோட்பாட்டு இயற்பியலாளர் ஆவார், இவர் நியமன குவாண்டமாக்கல் துறையின் முன்னோடி என கருதப்படுகிறார்.  

## வாழ்க்கை வரலாறு
பால் வெயிஸ் சிலேசியாவின் (தற்போதைய போலந்து நாட்டில் உள்ள) ஜெர்மன் பகுதியான சாகனில் பணக்கார யூத தொழிலதிபர் குடும்பத்தில் பிறந்தவர்.1929-1933 ஆம் ஆண்டுகளில் கோட்டிங்கன் பல்கலைக்கழகத்தில் கல்வி பயின்றுள்ளார், 1930-31 கல்வியாண்டில் பள்ளி ஆசிரியராகப் பணியாற்றிய இவர், பாரிஸ் மற்றும் சூரிச்சிலும் சில காலம் படித்துள்ளார்.  
1936 ஆம் ஆண்டில் "பல தொகையீடுகளுக்கான மாறுபாடுகளின் கால்குலஸில் இணை மாறிகளின் கருத்து மற்றும் புல இயற்பியலின் குவாண்டமயமாக்கலுக்கான அதன் பயன்பாடு" என்ற ஆய்வறிக்கையுடன் இவர் முனைவர் பட்டத்தைப் பெற்றுள்ளார்.  

1941 ஆம் ஆண்டில், வெஸ்ட்ஃபீல்ட் கல்லூரியில் பயன்பாட்டு கணிதத்தில் விரிவுரையாளராக நியமிக்கப்பட்ட இவர், 1950 வரை அங்கு பணிபுரிந்துள்ளார். ஆகஸ்ட் 1946 இல், விஞ்ஞானி குடியுரிமைக்கு விண்ணப்பித்ததன் அடிப்படையில், அடுத்த ஆண்டு ஜூன் மாதம் முதல், பிரித்தானிய குடிமகனானார். 1950-51 ஆம் ஆண்டில் அவர் பிரின்ஸ்டனில் உள்ள மேம்பட்ட ஆய்வு நிறுவனத்தில் சிறிது காலம் பணியாற்றியுள்ளார். 1957 வரை ஜெனரல் எலெக்ட்ரிக் நிறுவனத்தில் பயன்பாட்டுக் கணிதவியலாளராகப் பணியாற்றியுள்ளார். இந்த நேரத்தில் அவரது பணிகளில் ஒன்று வணிக சிக்கல்களைத் தீர்க்க செயல்பாட்டு ஆராய்ச்சி முறைகளைப் பயன்படுத்துவதாகும். 1958-1960 ஆண்டுகளில், டெட்ராய்டில் உள்ள வெய்ன் மாநில பல்கலைக்கழகத்தின் கணித பீடத்தில் சேருவதற்கு முன்பு, ஏவியேஷன் கார்ப்பரேஷனில் பணிபுரிந்தார், இங்கு இவர் 1991 ஆம் ஆண்டு இறக்கும் வரை பணியாற்றியுள்ளார்.
# ஆங்கில ஆசிரியர்


**ஆங்கில ஆசிரியர்** (*The English Teacher*) நூல் ஆர்.கே.நாராயண் 1945 ஆம் ஆண்டு எழுதிய நாவல் ஆகும். சுவாமி மற்றும் நண்பர்கள் (Swami and Friends) (1935) மற்றும் தி பேச்சலர் ஆஃப் ஆர்ட்ஸ் ( The Bachelor of Arts) (1937) ஆகியோரால் முன்னெடுக்கப்பட்ட 'மால்குடி டேஸ்' (Malgudi Days) தொடரில் இது மூன்றாவது மற்றும் இறுதிப் பகுதியாகும். நாராயணனின் மனைவி ராஜமுக்கு இந்த நூல் அர்பணிக்கப்பட்டது.  

## கதை சுருக்கம்
ஆங்கில ஆசிரியராகவும், ஆல்பர்ட் மிஷன் கல்லூரியில் விரிவுரையாளராகவும், கிருஷ்ணா தன் ஒட்டாத வாழ்க்கை முறையை மாட்டுக்கு ஒப்பிட்டார். அவர் இந்திய வளையத்தைப் பாதுகாக்கும் ஒரு முக்கியப் பாத்திரத்தை வகிக்கிறார். அவரது மனைவி, சுசீலா மற்றும் அவர்களது குழந்தை லீலா, அவருடன் வாழ வரும்போது அவரது வாழ்க்கையில் திருப்பம் ஏற்படுகிறது. கிருஷ்ணா ஒரு சரியான கணவனாக மாறக் கற்றுக்கொள்கிறார், அவருடைய குடும்பத்தை கவனித்துக்கொள்வதற்கான பொறுப்பை ஏற்கிறார். கல்லூரியில் கற்பிப்பதை விட வாழ்க்கைக்கு அதிக அர்த்தம் இருப்பதை புரிந்து கொண்டதால், அவரது வாழ்க்கை ஒப்பீட்டளவில் முன்னேற்றம் அடைந்ததாக அவர் உணர்ந்தார். இருப்பினும், அவர்கள் ஒரு புதிய வீட்டைத் தேடிச் சென்ற நாளன்று, சுசீலா ஒரு வாரத்திற்கு ஒரு படுக்கையறைக்குச் சென்று, ஒரு அழுக்குத் துணியைப் பார்வையிட்ட பிறகு டைபாய்டுக்கு ஒப்பந்தம் செய்தார். அவரது வியாதி முழுவதுமே, கிருஷ்ணா தொடர்ந்து சுசீலாவின் நோயைப் பற்றி நம்பிக்கையுடன் காத்திருக்க முயல்கிறார், தன் நோயை சீக்கிரம் குணமாக்குவதாக நினைத்து தனது நம்பிக்கையை உயர்த்துகிறார். இருப்பினும், சுசீலா இறுதியில் இறந்து போகிறார். கிருஷ்ணா, அவரது இழப்பு அழிக்கப்பட்டது, தற்கொலை எண்ணங்கள் உள்ளன ஆனால் அவரது மகள், லீலா நிமித்தம் அவர்களை கொடுக்கிறது. அவர் இறந்தபின் அவர் இழந்த மற்றும் துயரமான நபராக அவரது வாழ்க்கையை வழிநடத்திச் செல்கிறார், ஆனால் சுசீலாவுடன் தொடர்பு உள்ளதாகவும், அவர் கிருஷ்ணருடன் தொடர்பு கொள்ள விரும்புவதாகவும் குறிப்பிடுகின்ற அந்நியன் ஒரு கடிதத்தை பெற்றுக் கொண்டபின், அவர் மேலும் சேகரித்து மகிழ்ச்சியடைகிறார். இது ஆன்மீக உலகில் சுசீலாவுக்கு ஒரு நாகரீகமாக செயல்படும் அந்நியருடன் கிருஷ்ணாவின் பயணத்திற்கு அறிவூட்டல் தேடி செல்கிறது. லீலா, மறுபுறம், கிருஷ்ணா தலைமை ஆசிரியரை சந்திக்க அங்கு ஒரு பாலர் சென்று, அவரது பள்ளியில் மாணவர்கள் அக்கறை மற்றும் அவரது சொந்த முறைகள் மூலம் அவர்களுக்கு தார்மீக மதிப்புகள் கற்று யார் ஒரு ஆழமான மனிதன். ஹெட்மாஸ்டர் தனது மாணவர்களை தனது முன்னுரிமை என்று வைத்துக்கொள்கிறார். ஆனால் அவர் தனது சொந்த குடும்பத்தாரையும் பிள்ளைகளையும் கவனித்துக்கொள்வதில்லை, இறுதியில் ஒரு ஜோசியக்காரர் இறக்கப்போவதாகச் சொல்லியிருந்தால், அது நிறைவேறவில்லை. கிருஷ்ணா அறிவொளியூட்டும் பயணத்தின்போது தலைமை ஆசிரியரின் வழியைக் கற்றுக்கொள்கிறார்; இறுதியில் தனது சொந்த மீது சுசீலாவுடன் தொடர்புகொள்வதற்குக் கற்றுக் கொண்டார், இதனால் முழு கதையையும் முடித்துக்கொண்டு, அவர் 'அரிதான அசாதாரணமான மகிழ்ச்சியின் ஒரு கணம்' உணர்ந்தார்.  

## இலக்கிய முக்கியத்துவம் மற்றும் விமர்சனம்
இந்திய த்ரெட் பப்ளிகேஷன்ஸின் 'தி இங்கிலீஷ் டீச்சரின்' பின்னணியில் உள்ள சுருக்கம் கூறுகிறது: "கற்பனையான மால்குடியின் நாகரீக சோகம் மற்றும் நகைச்சுவை உணர்வைக் காட்டிலும் மிகவும் நேர்த்தியாக ஒன்றும் இல்லை."  

## புத்தக தகவல்
1980 ஆம் ஆண்டு சிகாகோ பல்கலைக்கழகம் இந்தப் புத்தகத்தின் ஒரு பதிப்பை புதிய ஐஎஸ்பிஎன் எண்ணுடன் வெளியிட்டது. வேறு பல வெளியீட்டாளர்களால் பல நாடுகளில் பல பதிப்புகள் வெளியிடப்பட்டுள்ளன. 1953 ஆம் ஆண்டில் தி மிச்சிகன் ஸ்டேட் கல்லூரி பிரஸ்ஸால் இது யு.எஸ் இல் பிரசுரிக்கப்பட்டது.
# 1,1-டை புளோரோயீத்தேன்



**1,1-டைபுளோரோயீத்தேன்** *(1,1-Difluoroethane)* என்பது C<sub>2</sub>H<sub>4</sub>F<sub>2</sub>. என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். கரிம புளோரின் சேர்மமான இதை சுருக்கமாக டி.எப்.ஈ என்று அழைப்பர். நிறமற்ற இவ்வாயு குளிரூட்டிகளில் குளிர்பதனூட்டியாகப் பயன்படுத்தப்படுகிறது. ஆர்-152ஏ அல்லது ஐதரோபுளோரோகார்பந்152ஏ என்ற வகைப்பாட்டில் 1,1-டைபுளோரோயீத்தேன் பட்டியலிடப்பட்டுள்ளது. தூசுப்படல தெளிப்புகளின் உந்து சக்தியாகவும் மின்னணு கருவிகளை தூய்மைப்படுத்தவும் இச்சேர்மம் பயன்படுகிறது. குளோரோபுளோரோ கார்பன்களுக்கு மாற்றாக தற்காலத்தில் பயன்படுத்தப்படும் இதன் ஓசோன் பாதிப்பு சதவிகிதம் பூச்சியம் என கணக்கிடப்பட்டுள்ளது. மேலும் இச்சேர்மத்தின் பயன்பாட்டால் புவி வெப்பமடைதல் சாத்தியம் (124) மிக்க் குறைவு என்றும், குறுகிய வளிமண்டல வாழ்நாள் (1.4 ஆண்டுகள்) கொண்டது என்றும் அறியப்படுகிறது.  

## தயாரிப்பு

பாதரச வினையூக்கியின் முன்னிலையில் அசிட்டிலீனுடன் ஐதரசன் புளோரைடைச் சேர்த்து வினைபுரியச் செய்தால் 1,1-டைபுளோரோயீத்தேன் உருவாகிறது:  

:HCCH + 2 HF → CHCHF  

பாலி வினைல் புளோரைடு என்ற பலபடிக்கான ஒருபடியான வினைல் புளோரைடு (C<sub>2</sub>H<sub>3</sub>F) இவ்வினையில் இடைநிலை விளைபொருளாக உருவாகிறது.
# எ. முனியாண்டி



**ஏ. முனியாண்டி** (*A. Muniyandi*)(பிறப்பு 5 சூன் 1937) ஓர் இந்திய அரசியல்வாதியும், தமிழகத்தின் முன்னாள் சட்டமன்ற உறுப்பினரும் ஆவார். இவர் திண்டுக்கல் மாவட்டம் நிலக்கோட்டையினைச் சார்ந்தவர். இவர் 1967 மற்றும் 1971ஆம் ஆண்டு நடந்த சட்டமன்றத் தேர்தல்களில், நிலக்கோட்டைத் தொகுதியிலிருந்து, திராவிட முன்னேற்றக் கழகத்தின் சார்பில் போட்டியிட்டு, தமிழ்நாடு சட்டமன்றத்திற்குத் சட்டப் பேரவை உறுப்பினராகத் தேர்ந்தெடுக்கப்பட்டார்.
# நா. சா. பழனிசாமி

**நா. சா. பழனிசாமி** என்பவர் ஒரு தமிழக அரசியல்வாதியாவார். மேலும் இவர் தமிழக முன்னாள் சட்டமன்ற உறுப்பினர் ஆவார். இவர் 1991ஆம் ஆண்டு கிணத்துகடவு தொகுதியில் அண்ணா திராவிட முன்னேற்ற கழக வேட்பாளராக தமிழ்நாடு சட்டமன்றத்துக்குத் தேர்ந்தெடுக்கப்பட்டார்.  

இவர்  சிறுநீரக செயலிழப்பு காரணமாக 75 வயதில், மே 19, 2016 இல் இறந்தார். அவருக்கு இரண்டு மகன்கள் மற்றும் ஒரு மகள் இருந்தனர்.
# அ. ப. சண்முகசுந்தரம்



**அ. ப. சண்முகசுந்தரம்** ஓர் இந்திய அரசியல்வாதியும், தமிழ்நாட்டின் முன்னாள் சட்டமன்ற உறுப்பினரும் ஆவார். இவர் 1967 மற்றும் 1971ஆம் ஆண்டுகளில் நடந்த சட்டமன்றத் தேர்தலில், பொள்ளாச்சி தொகுதியில் இருந்து, திராவிட முன்னேற்றக் கழக வேட்பாளராக போட்டியிட்டு, தமிழக சட்டசபைக்குத் தேர்ந்தெடுக்கப்பட்டார். இவர் சென்னையில் உள்ள, இலயோலா கல்லூரியில் இளங்கலை அறிவியல் (வேதியியல் பிரிவில்) பட்டம் பெற்றார். இவருக்கு மூன்று மகள்கள் மற்றும் ஒரு மகன் உள்ளனர். இப்போது இவர் பல்வேறு ஆன்மீக நடவடிக்கைகளில் ஈடுபடுகிறார்.  

முன்னர் வாழ்க்கையில் அவர் ஒரு நாத்திகராகவும் திராவிடர் கழகத்தின் பின்பற்றுபவராகவும் இருந்தார். இவர் தமிழ்நாட்டின் முன்னாள் முதலமைச்சர் கா. ந. அண்ணாதுரையின் உரைகளால் ஈர்க்கப்பட்டார்.
# எம். சந்திரா

**மு. சந்திரா** (*M. Chandra*) இந்திய அரசியல்வாதியும், தமிழகத்தின் முன்னாள் சட்டமன்ற உறுப்பினரும் ஆவார். இவர் 2006ஆம் ஆண்டு நடந்த சட்டமன்றத் தேர்தலில் விருதுநகர் மாவட்டம் இராஜபாளையம் தொகுதியிலிருந்து, அஇஅதிமுக வேட்பாளராக போட்டியிட்டுத் தமிழக சட்டமன்றத்திற்குத் தேர்ந்தெடுக்கப்பட்டார்.  

தேனி மாவட்டம் தேவதானம் பட்டியினைச் சார்ந்த சந்திரா, 1994இல் ஆரிய சமாஜத்தின் வழிகாட்டலின் கீழ் இந்து மதத்திற்கு மாறினார். இவரது தந்தை ஒரு கிறிஸ்துவர் மற்றும் இவரது தாயார் ஒரு இந்து.
# அயன் பேரையூர் முக்குட்டீஸ்வர் கோயில்



**அயன் பேரையூர் முக்குட்டீஸ்வர் கோயில்** தமிழ்நாட்டில் பெரம்பலூர் மாவட்டம், அயன் பேரையூர் என்னும் ஊரில் அமைந்துள்ள ஒரு சிவன் கோயிலாகும். இக்கோயிலில் முக்குட்டீஸ்வர் சன்னதி உள்ளது. முதன்மைத் திருக்கோயில் என்ற வகைப்பாட்டில் உள்ள இக்கோயில் மரபு சாராத அறங்காவலர் அமைப்பால் மேலாண்மைச் செய்யப்படுகிறது. மாவட்டத் தலைநகரான, பெரம்பலூரில் இருந்து, ஏறத்தாழ 25 கி. மீ. தூரத்தில் இக்கோயில் அமைந்துள்ளது.  

## பூசைகள்
இக்கோயிலில் ஒருகாலப் பூசை நடக்கின்றது.
# விளந்தை (அரியலூர் மாவட்டம்)


**விளந்தை** *(Vilandhai)* இந்தியாவின் தமிழ்நாட்டின் அரியலூர் மாவட்டத்திலுள்ள ஆண்டிமடம் வட்டாரத்தில் அமைந்துள்ள ஒரு கிராமம் ஆகும். வடக்கு விளந்தை, தெற்கு விளந்தை என்ற இரண்டு பகுதிகளாக இக்கிராமம் பிரிக்கப்பட்டுள்ளது. நெசவுத் தொழில் இங்கு முக்கியமான வணிகமாகும். சிறீ அகத்தீசுவரர் கோயில்-ஆண்டிமடம், கங்கைகொண்ட சோழபுரம், (யுனெசுகோ), சிதம்பரம் நடராசர் கோயில், பிச்சாவரம் மாங்குரோவ் காடு படகுவீடு, சிதம்பரம், விருதாச்சலம் பழமலைநாதர் சிவன் கோயில் போன்றவை அருகிலுள்ள சில முக்கிய இடங்களாகும். இந்த ஊராட்சி, ஜெயங்கொண்டம் சட்டமன்றத் தொகுதிக்கு உட்பட்டதாகும்.  

## மக்கள் தொகை

2001 ஆம் ஆண்டு மேற்கொள்ளப்பட்ட மக்கள் தொகை கணக்கெடுப்பின்படி தெற்கு விளந்தையின் மொத்த மக்கள் தொகை 9663 ஆகும். இதில் 4855 ஆண்களும், 4808 பெண்களும் இருந்தனர். வடக்கு விளந்தையின் மொத்த மக்கள் தொகை 2012 ஆகும். இதில் 1009 ஆண்களும், 1003 பெண்களும் இருந்தனர்.  

## பெயர்க்காரணம்
வில்வ மரங்கள் அடர்ந்து காணப்பட்ட காரணத்தால் ஊரின் பெயர் விளந்தை என்று அழைக்கப்பட்டது.
# வில்லியம்



**எம். வில்லியம்** (*William*) இந்தியாவைச் சேர்ந்த ஓர் அரசியல்வாதியும் முன்னாள் சட்டமன்ற உறுப்பினரும் ஆவார். கன்னியாகுமரி மாவட்டம் பள்ளியாடி கிராமத்தைச் சேர்ந்த இவர் இரண்டு முறை திருவாங்கூர்-கொச்சின் சட்ட மன்றத்திற்காகவும், மூன்று முறை சென்னை மாகாண சட்டசபைக்காகவும் தேர்ந்தெடுக்கப்பட்டார்.  

தமிழ்நாடு காங்கிரசு வேட்பாளராக அருமனை தொகுதியில் இருந்து 1952 தேர்தலில் போட்டியிட்டு திருவாங்கூர்-கொச்சி சட்டமன்றத்தில் சட்டமன்ற உறுப்பினராகத் தேர்ந்தெடுக்கப்பட்டார். 1954ஆம் ஆண்டு நடைபெற்ற தேர்தலில் திருவாங்கூர்-கொச்சி சட்டமன்றத் தேர்தலில் விளவங்கோடு தொகுதியில் இருந்து தமிழ்நாடு காங்கிரசு வேட்பாளராக மீண்டும் தேர்ந்தெடுக்கப்பட்டார். 1957 மற்றும் 1962 தேர்தல்களிலும் விளவங்கோடு தொகுதியில் இருந்து மீண்டும் தமிழ்நாடு சட்டமன்ற உறுப்பினராகத் தேர்ந்தெடுக்கப்பட்டார். 1967 ஆம் ஆண்டு நடைபெற்ற தேர்தலில் கிள்ளியூர் தொகுதியில் இருந்து தேர்ந்தெடுக்கப்பட்டார்.